Kaapstad-man soek ná voertuig verlate gevind isGideon Stephanus Perold Gideon Stephanus Perold, ŉ 59-jarige man van Durbanville in Kaapstad, word sedert 11 Junie vermis. Dessie Rechner, stigter en direkteur van Pink Ladies, ŉ organisasie wat hom daarop toespits om vermiste persone op te spoor, het Vrydag aan Maroela Media gesê dat Perold vir die laaste keer deur sy buurman gesien is. Hy het glo alleen gewoon en sy broer het ŉ saak van ‘n vermiste persoon by die polisie aanhangig gemaak nadat Perold se voertuig verlate naby ŉ woud aangetref is. “Sy voertuig, ŉ Toyota Corolla in Jip de Jager-weg gevind,” het Rechner gesê. Rechner het die publiek versoek om pamflette met inligting oor Perold se verdwyning op sosiale media te versprei, in die hoop dat iemand hom sal herken. Mense met inligting oor waar Perold hom moontlik mag bevind, kan sers. Gerber by 021 970 3809 of 083 256 8708, of die Pink Ladies by 072 214 7439 skakel.